25.5.2023.
LV
Eiropas Savienības Oficiālais Vēstnesis
L 137/59
iv) atlases procedūra: Komisijas bažas var izraisīt tādi atbalsta pasākumi, kas ļauj uzņēmumiem, kuri ieņem spēcīgu tirgus stāvokli, ietekmēt atlases procedūru, piemēram, ar to, ka tiem ir tiesības ieteikt uzņēmumus atlases procedūrā vai tie nepamatoti ietekmē pētījumu virzienu tādā veidā, kas nostāda neizdevīgā situācijā alternatīvu virzienu.
c)
Neefektīvu tirgus struktūru saglabāšana
127.
Veicot tirgus struktūru analīzi, Komisija vērtēs to, vai atbalsts tiek piešķirts tādos tirgos, kuros ir jaudas pārpalikums, vai izzūdošās industrijās.
Taču bažas, visticamāk, neradīs atbalsts augoša tirgus situācijās vai situācijās, kurās valsts atbalsts pētniecībai, izstrādei un inovācijai, iespējams, mainīs nozares vispārējo izaugsmes dinamiku vai tās SEG emisiju pēdu (saskaņā ar paziņojumu par Eiropas zaļo kursu un Eiropas Digitālo stratēģiju), proti, tiks ieviestas jaunas tehnoloģijas nolūkā, piemēram, panākt ražošanas dekarbonizāciju vai digitalizāciju vai arī abas, vienlaikus nepalielinot jaudu.
3.2.5.3.2.
Atrašanās vietas ietekme
128.
Jo īpaši tad, ja pētniecības, izstrādes un inovācijas atbalsts ir tuvu tirgum, tā rezultātā dažas teritorijas var gūt labumu no labvēlīgākiem apstākļiem attiecībā uz turpmāko ražošanu, jo īpaši salīdzinoši zemāku ražošanas izmaksu dēļ, kas rodas atbalsta dēļ vai ar atbalsta starpniecību veiktu pētniecības, izstrādes un inovācijas darbību augstāka līmeņa dēļ.
Šā iemesla dēļ uzņēmumi var pārcelties uz šīm teritorijām.
129.
Atrašanās vietas ietekme var būt relevanta arī pētniecības infrastruktūrām un testēšanas un eksperimentēšanas infrastruktūrām.
Ja atbalsts tiek galvenokārt izmantots, lai piesaistītu infrastruktūru konkrētam reģionam uz cita reģiona rēķina, tas nepalīdzēs veicināt turpmākas pētniecības, izstrādes un inovācijas darbības Savienībā.
130.
Analīzē par paziņojamo individuālo atbalstu Komisija attiecīgi ņems vērā jebkādus pierādījumus par to, ka atbalsta saņēmējs ir apsvēris alternatīvas atrašanās vietas.
131.
Līdzīgi, tāds atbalsts, kas tikai izraisa pētniecības, izstrādes un inovācijas darbību atrašanās vietas maiņu iekšējā tirgū, nemainot projekta būtību, lielumu vai tvērumu, netiks uzskatīts par saderīgu.
3.2.6.
Atbalsta pozitīvās un negatīvās ietekmes izsvēršana
132.
Komisija novērtē, vai konstatētā atbalsta pasākuma negatīvā ietekme uz konkurenci un tirdzniecības apstākļiem ir lielāka nekā plānotā atbalsta pozitīvā ietekme.
3.2.6.1.
V ēr ā ņ em a m ā s p oz i tī v ā s i e te k m es n otei kšan a
133.
Starp ekonomikas izaugsmi un investīcijām pētniecībā, izstrādē un inovācijā pastāv korelācija.
Pētniecības, izstrādes un inovācijas darbības palielina produktivitāti un sekmē ekonomikas attīstību.
Tādēļ pētniecība, izstrāde un inovācija ir būtiski svarīgs faktors, lai Savienības uzņēmumi varētu nodrošināt ekonomikas attīstību, izstrādājot jaunus produktus, tehnoloģijas, pakalpojumus vai ražošanas procesus vai arī visu iepriekš minēto.
134.
Investīcijas pētniecībā, izstrādē un inovācijā ir ļoti svarīgas visu ekonomikas nozaru attīstībai, jo tie ir cieši saistīti ar produktivitāti.
135.
Samērošanas pārbaudē Komisija kā pirmo novērtēs atbalsta pozitīvo ietekmi uz atbalstīto saimniecisko darbību, pienācīgi ņemot vērā pētniecības, izstrādes un inovācijas darbību, kura tiek rosināta ar attiecīgā atbalsta pasākuma palīdzību, vai arī atbalsta pasākuma veicinātā pētniecības, izstrādes un inovācijas projekta lielumu, tvērumu vai īstenošanas tempu.